b'\n_START_ARTICLE_\nArt\xc5\xabras Razbadauskas\n_START_SECTION_\nBiografija\n_START_PARAGRAPH_\n1982 m. baig\xc4\x97 Klaip\xc4\x97dos K. Donelai\xc4\x8dio vidurin\xc4\x99 mokykl\xc4\x85. 1988 m. baig\xc4\x97 Vilniaus universiteto medicinos fakultet\xc4\x85, sutekta gydytojo profesin\xc4\x97 kvalifikacija. 2001 m. Vilniaus universitete eksternu baig\xc4\x97 doktorat\xc5\xabros studijas ir s\xc4\x97kmingai apgyn\xc4\x97 biomedicinos moksl\xc5\xb3 daktaro disertacij\xc4\x85 tema \xe2\x80\x9eFitz \xe2\x80\x93 Hugh ir Curtis sindromas. Diagnostika ir laparoskopinis gydymas\xe2\x80\x9c. 2010 m. baig\xc4\x97 Mykolo Romerio universiteto strateginio valdymo ir politikos fakultet\xc4\x85, teis\xc4\x97s ir valdymo magistras. Magistro baigiamojo darbo tema "Informuotas asmens sutikimas atliekant transformacines medicinos proced\xc5\xabras".\n_START_SECTION_\nProfesin\xc4\x97 veikla\n_START_PARAGRAPH_\n1988\xe2\x80\x931989 m. Vilniaus m. VI \xe2\x80\x93 osios klinikin\xc4\x97s ligonin\xc4\x97s internas \xe2\x80\x93 chirurgas, 1989\xe2\x80\x931994 m. Klaip\xc4\x97dos miesto ligonin\xc4\x97s (dab. Klaip\xc4\x97dos universitetin\xc4\x97 ligonin\xc4\x97) chirurgas, nuo 1995 m. Klaip\xc4\x97dos j\xc5\xabrinink\xc5\xb3 ligonin\xc4\x97s abdominalin\xc4\x97s chirurgijos skyriaus chirurgas, nuo 2003 m. \xe2\x80\x93 Klaip\xc4\x97dos j\xc5\xabrinink\xc5\xb3 ligonin\xc4\x97s chirurgijos klinikos ved\xc4\x97jas. 1995 m. \xe2\x80\x93 suteikta I\xe2\x80\x93oji kvalifikacin\xc4\x97 chirurgo kategorija, 1999 m. \xe2\x80\x93 licencijuotas bendrasis ir pilvo chirurgas._NEWLINE_Nuo 2001 m. Klaip\xc4\x97dos universiteto sveikatos moksl\xc5\xb3 fakulteto slaugos katedros ved\xc4\x97jas, Klaip\xc4\x97dos universiteto Senato narys, Sveikatos moksl\xc5\xb3 fakulteto mokslo tarybos pirmininkas, Sveikatos moksl\xc5\xb3 fakulteto dekanas, profesorius._NEWLINE_Nuo 2011 m. Klaip\xc4\x97dos miesto savivaldyb\xc4\x97s tarybos narys. 2018 m. gegu\xc5\xbe\xc4\x97s 2 d. - 2019 m. kovo 1 d. Klaip\xc4\x97dos universiteto taryba paskyr\xc4\x97 \xc4\xaf laikinojo rektoriaus pareigas._NEWLINE_2019 m. vasario 21 d. Klaip\xc4\x97dos universiteto i\xc5\xa1rinko rektoriumi. Klaip\xc4\x97dos chirurg\xc5\xb3 draugijos pirmininkas, klubo Lions narys.\n_START_SECTION_\n\xc5\xa0eima\n_START_PARAGRAPH_\n\xc5\xbdmona Daiva, taip pat medik\xc4\x97, dirba farmacijos srityje, dukra Indr\xc4\x97 baig\xc4\x97 verslo administravimo studijas.'